|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **17** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Ponovno zajedno | | | |
| NASTAVNI SADRŽAJ: | PJEVANJE I POKRET: *Pleši, pleši, poskoči,* tradicijska iz Slovačke  SLUŠANJE: Zequinha de Abreu: *Tico, tico* | | | |
| ISHODI: | **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj pitanjima inicira komunikacijsku situaciju: Voliš li plesati? U kojim prilikama najradije plešeš? Kojim bi se plesačima s fotografije najradije pridružila/pridružio? Objasni.  S učenicima razgovarajte o tradicijskim, klasičnim ili prigodnim plesovima. Gdje su sve oni plesali ili gdje bi željeli zaplesati, a do sada nisu imali priliku.  Ples je aktivnost kojom djeca kroz pokret razvijaju osjećaj za ritam te lakše i brže usvajaju glazbene pojmove, uspostavljaju i usvajaju vrijednosna mjerila za kritičko i estetsko procjenjivanje glazbe. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima. | | |
| **2. Pjevanje**  Pjesmu podijelite u logične melodijske, ritamske i tekstualne cjeline, onako kako smatrate da bi ih učenici najlakše mogli usvojiti. Najbolje bi bilo da s učenicima usvojite čitavu strofu tj. uzastopno je ponavljate. Neka učiteljica/učitelj pjeva, a učenici ponavljaju za njom/njim onoliko puta koliko je potrebno da pjesmu izvedu intonacijski i ritamski točno. Obratite pozornost na koncentraciju i pamćenje, kako teksta tako i pokreta.  **3. Pokret**  Učenike podijelite u parove. Neka stanu jedni nasuprot drugima. Ruke su o bokovima. Za vrijeme pjevanja prve strofe učenici se ljuljaju u bokovima (kao na ilustraciji u udžbeniku) prateći tijek pjesme.  Pripjev učenici izvode držeći se pod ruku u parovima i vrteći se oko zamišljene osi dok je slobodna ruka visoko podignuta.  **4. Slušanje**  Zequinha de Abreu: *Tico, tico*  <https://www.youtube.com/watch?v=v_ZnJCMQqwo>  Igru predloženu u udžbeniku možete igrati na ovome satu, ali i svakom drugom kada za to nađete vremena.  Plešite u parovima pridržavajući balon čelom. Onaj par kojemu uz plesanje balon ispadne, ispada iz igre. Pobijedio je onaj par koji najdulje pleše. Kada je igra gotova, učenici opisuju vlastiti doživljaj glazbenoga djela uz razlikovanje njegovih osnovnih sastavnica. | |