|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: **3** |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | |
| TEMA: | Obitelj je topli dom | | |
| NASTAVNI SADRŽAJ: | PJEVANJE I SVIRANJE: Arsen Dedić: *Čemu služe roditelji*  SLUŠANJE I POKRET: Antonin Dvořák: *Humoreska,* više izvedbi | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. Uvodna aktivnost**  Obitelj je okruženje u kojemu polažemo temelje za daljnji život. Učiteljica/učitelj razgovara s djecom: Što za tebe znači obitelj? Objasni po čemu se obitelji razlikuju*.*  Potaknite razgovor kako bi djeca osvijestila i razumijevala način na koji oni i njihova obitelj djeluju u odnosu na školu i odnosu prema drugima: Koje se vrijednosti njeguju u tvojoj obitelji? | | **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | |
| **2. Pjevanje i sviranje**  Arsen Dedić:*Čemu služe roditelji*  <https://www.youtube.com/watch?v=mpM-YP9pT9s&list=RDmpM-YP9pT9s&start_radio=1&t=72>  Dok pjevaju, učenici trebaju imati aktivnu napetost tijela i opuštena ramena. Tijekom pjevanja upozoravajte ih na držanje i disanje. Dobro je ustanoviti mjesta na kojima učenici mogu opustiti grlo i duboko udahnuti. Sam tekst pjesme otvorit će još tema vezanih za obitelj i njihove roditelje, stoga iskoristite pripjev pjesme, uz koji možete i svirati, za daljnje osvještavanje njihovoga mjesta, prava i obaveza u užoj i široj obitelji.  **3. Slušanje**  Antonin Dvořák: Humoreska, glasovir  <https://www.youtube.com/watch?v=Wa_qOv-eqpA>  Antonin Dvořák: Humoreska, violina i violončelo  <https://www.youtube.com/watch?v=JZnzjzjYkK0&list=RDJZnzjzjYkK0&start_radio=1&t=6>  Antonin Dvořák: Humoreska, gitara  Slušanje je aktivnost koju, uz zadatke s određivanjem glazbeno-izražajnih sastavnica treba te uz pjevanje, treba njegovati na svakome satu glazbene kulture. Slušanje sa zadacima, kao što su određivanje tempa, dinamike, ugođaja, izvođača, oblika i sl., aktivno je slušanje koje treba uvijek na neki način biti prisutno. Učenici do rješenja zadataka postavljenih uz slušanje dolaze prvenstveno sluhom, bez teorijskog dijela koje je nepotrebno za estetski odgoj.  Komunikacijska situacija: Poslušajte kako zvuči ova kratka jednostavna melodija u izvedbi različitih glazbala. Odredite izvođače. U čijoj vam se izvedbi melodija najviše svidjela?  Učiteljica/učitelj odabire samo dvije izvedbe iste skladbe kako bi s učenicima postupno ponovila glazbala koja su učili još u prvome razredu. Individualno razgovarajte o estetskom doživljaju skladbe. Glazba koju učenici kod kuće najčešće slušaju zadovoljava njihove socijalne i ekspresivne potrebe dok na nastavi glazbene kulture u većini slučajeva slušaju umjetničku glazbu koja je orijentirana na spoznaju glazbenih sastavnica. Dok slušaju skladbu, učenicima zadajte da prate jednu od predloženih sastavnica: melodiju, dinamiku ili tempo.  **4. Likovno stvaralaštvo**  Učiteljica/učitelj sljedećim zadatkom proširuje temu obitelji na likovnu kulturu. Predloženi zadatak, osim u školi, učenicima možete zadati i za domaću zadaću kao timski rad s obitelji.  *Osmisli i nacrtaj grb svoje obitelji.* | |