|  |  |  |
| --- | --- | --- |
| IME I PREZIME: | | |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | |
| TEMA: | Voljeti i biti voljen | | |
| NASTAVNI SADRŽAJ: | PJEVANJE: Đelo Jusić: *Kišobran za dvoje*  SVIRANJE: *Reci da, reci ne,* brojalica  SLUŠANJE: Ennio Morricone: *Gabrijelova oboa*, iz filma *Misija* | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. Uvodna aktivnost**  Učiteljica/učitelj s učenicima započinje motivacijski razgovor: Imaš li simpatiju?Po čemu ste slični i što vas povezuje? Koje vrijednosti i stavove dijelite? Koje pozitivne osjećaje tvoja simpatija kod tebe potiče? | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima;  D. 1. 1. Učenik se kreativno izražava i istražuje jednostavne metode za poticanje kreativnosti u zadanim ili novim uvjetima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | |
| **2. Obrada brojalice**  Učenike podijelite u četiri skupine. Brojalicu izvedite u kanonu tako da svaka skupina brojalicu započne u različito vrijeme.  Obratite pažnju na tempo kojim izvodite brojalicu. Brojalicu izgovarajte tako da je prvo vježbate kucajući o klupu njen metar, a zatim ritam. Spojite i vježbajte njen ritam i metar u isto vrijeme kako po skupinama, tako i pojedinačno. Navedene vježbe provodite tako da prvo vježbate u polaganom tempu, a zatim u sve bržem. Sviranjem uz brojalicu razvijate i usklađujete pokrete ruku i prstiju.  **3. Slušanje - glazba iz filmova**  Prije slušanja skladbe učenike pripremite na aktivno slušanje - slušanje s ciljanim zadacima. Razgovarajte s učenicima o glazbi iz filmova koja im se dopada i koja je kod njih izazvala pozitivne emocije i dobro raspoloženje. Prisjetite se glazbe iz filmova Harry Potter, Disneyevih crtanih filmova, raznih avanturističkih filmova i sl. Neka učenici donesu na sljedeći sat glazbu iz omiljenog filma. Poslušajte ulomke i prokomentirajte ih s ostalima. Slušajte i obratite pozornost na glazbene sastavnice.  Ennio Morricone: *Gabrijelova oboa*, iz filma Misija  <https://www.youtube.com/watch?v=2WJhax7Jmxs>  Komunikacijska situacija nakon slušanja skladbe: Koja je uloga glazbe u filmu? Iz kojega je filma tvoja omiljena glazba? Kakav je ugođaj skladbe?  Glavna melodija u ovoj skladbi dodijeljena je oboi.  Zvuk koji proizvodi oboa istovremeno može biti nazalan, oštar i prodoran, te isto tako može zvučati nježno, idilično i dirljivo. U orkestru oboa često ima vodeće teme te ujedno daje i intonaciju za ugađanje orkestra.  Opiši kako ti zvuči glazbalo koje svira glavnu melodiju. | |