|  |  |  |  |  |
| --- | --- | --- | --- | --- |
| IME I PREZIME: | | RAZRED: | | REDNI BROJ SATA: 9 |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Dogodi se usred noći | | | |
| NASTAVNI SADRŽAJ: | PJEVANJE, SVIRANJE I POKRET:*Bratec Martin*, tradicijska iz Francuske, kanon  SLUŠANJE: *Bratec Martin,* varijacija na temu | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. Rad na tekstu pjesme *Bratec Martin* kao priprema za izvedbu iste u kanonu**    Učiteljica/učitelj ponavlja tekst tradicijske pjesme *Bratec Martin*. Podijelite učenike u dvije, jednako brojne skupine. Prva skupina neka govori tekst uz tapšanje koljena, a druga uz pucketanje prstima. Kao pripremu za učenje kanona, prvo izvodite samo tekst pjesmice u kanonskom obliku tako da prva skupina počinje govoriti tekst i tapšati koljena, dok se druga naknadno uključi od početka, uz pucketanje prstima. U udžbeniku je točno naznačen broj jedan, kao prvi nastup skupine i broj dva, kada se druga skupina pridružuje prvoj. Recite učenicima da, kada je prva skupina izgovorila prvi red i dođe do broja dva, druga skupina počinje izgovarati tekst od početka. Pokušajte nekoliko puta uzastopno izvoditi tekst pjesme. | | | **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja;  B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | |
| **2. Slušanje**  Limeni kvintet puhača *The Motor City* improvizira na temu pjesme *Bratec Martin*. Skladbu izvode dvije trube, rog, trombon i tuba. Učenici ne moraju prepoznati glazbala, osim trube, koja iznosi melodiju na početku skladbe.  <https://www.youtube.com/watch?v=CluxBlTaZDc>  Glazbenici na trubama prvo iznose temu francuske tradicijske pjesmice *Bratec Martin* onako kao ste je do sada pjevali. Pitajte učenike prepoznaju li glazbala koja su izvela pjesmicu od početka do kraja. Slobodno zaustavite snimku nakon prvog iznošenja teme i zaključite kako je u potpunosti jednaka. Drugo iznošenje teme je također jasno, dok se već u trećem javljanju pojavljuje u kanonu, a nakon toga i u molu. Cijelo vrijeme glazbenici se poigravaju tematskim materijalom što dovodi do kompleksnosti izvedbe i neprepoznatljivosti teme osim u nekim segmentima. Tempo prelazi od vrlo polaganog do brzog.  Pri ponovljenom slušanju skladbe učenicima dajte zadatak da dignu ruku kada se mijenja tempo. Pitajte ih sviđa li im se skladba više na početku kada je spora ili na kraju kada je u brzom tempu. Neka obrazlože. Prisjetite se trube. Prošle ste je godine upoznali slušajući *Trijumfalni marš* iz opere *Aida* Giuseppea Verdija. Ponovite slušanje Mahlerove 1. simfonije, III. stavka gdje je tema u izvedbi kontrabasa. Usporedite trubu i kontrabas. Koje su sličnosti, a koje razlike u boji zvuka? Truba ima puno reskiji zvuk koji se nekima možda više sviđa od kontrabasa. Neka objasne koje bi glazbalo radije učili svirati.  Učiteljica/učitelj pita: Što misle koje su prednosti učenja sviranja trube, kontrabasa, violine ili violončela? Svi odgovori su dobrodošli i nema netočnih odgovora. Razgovor možete voditi kao debatu i proširiti na nastavni predmet Hrvatski jezik. | | |
| **3. Pjevanje pjesme u kanonu**  Neka učenici ponove pjesmu *Bratec Martin* svi zajedno. Učiteljica/učitelj dijeli učenike u dvije skupine. Prva skupina počinje pjesmu pjevati sama. Druga skupina počinje pjevati pjesmu otpočetka kada prva skupina pjeva drugi stih. Za početak učenja neka tapšaju koljena ili pucketaju prstima kako bi im bilo lakše držati metar i pjevati. U slučaju da imate visoko motivirane učenike, možete ih podijeliti i u više od dvije skupine. Želi li netko pjevati u paru i pokazati vještinu izvođenja kanona u manjoj skupini, motivirajte ih i omogućite im to uz podršku učenika u razredu. | | |