|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **28** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Neostvarene želje | | | |
| NASTAVNI SADRŽAJ: | PJEVANJE I POKRET: Marija Matanović: *Proljeće u srcu*  SLUŠANJE: Claude Debussy: *Djevojka lanene kose* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Glazbena igra**  Ponovite glazbenu igru s prošloga sata. Učiteljica/učitelj bira jednog učenika koji štapićima svira kratku misao. Učeniku možete zadati, na primjer, da maksimalan broj udaraca koje zada bude šest, sedam i sl. Ostali učenici tu kratku misao ponavljaju za njim udarcima o klupu u manjim skupinama kako biste što bolje primijetili koji učenici sviraju ispravno, a koji ne. Oni koji pogriješe ispadaju iz igre. Neka ritamski obrasci budu sve kompleksniji kako biste što prije dobili pobjednika ili pobjednike. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; A. 1. 3. Uočava povezanost između prirode i zdravoga života.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Slušanje**  Claude Debussy: *Djevojka lanene kose*  <https://www.youtube.com/watch?v=s_HC6ZEuB0w>  Slušajte skladbu i odredite koje je glazbalo izvodi. Zvuk na harfi nastaje okidanjem ili trzanjem žica, stoga se prisjetite glazbala o kojima ste već razgovarali, a da im ton nastaje trzanjem žica kao što su gitara, mandolina i tamburica.  Pogledajte fotografiju u udžbeniku.Opišite harfu. Ima li harfa nježan ili snažan zvuk? Na harfi se može izvoditi jednako složena glazba kao i na, primjerice, [glasoviru](https://hr.wikipedia.org/wiki/Glasovir). Nakon što ste slušali skladbu, neka učenici kažu u kojim bi situacijama rado slušali harfu. Neka se prisjete situacija iz svojega života gdje bi se ova skladba lijepo uklopila i upotpunila taj događaj.  Neka učenici po skupinama napišu po tri riječi kojima bi mogli opisati skladbu *Djevojka lanene kose.* Pod zajedničkim naslovom (Slušali smo *Djevojku lanene kose* Claudea Debussya) ispišite sve pojmove vezane uz skladbu na jedan veliki plakat. Ako predloženi plakat ostavite na razrednom panou, djeca će se, promatrajući ga, dugoročno ponovno vraćati na skladbu.  **3. Pjevanje i sviranje**  Potaknite motoričke i kognitivne sposobnosti učenika sviranjem. Pjevanje pjesme upotpunite sviranjem glazbala orff-instrumentarija ili tjeloglazbom. Učenike podijelite u dvije skupine. Prva skupina neka svira samo prvu dobu takta, a druga treću i četvrtu dobu svakoga takta. Zamijenite uloge. | |