|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **19** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Najdraža slatka njuška | | | |
| NASTAVNI SADRŽAJ: | PJEVANJE, SVIRANJE: *Pas Bingo,* tradicijska iz Amerike  SLUŠANJE: Frederick Chopin: *Minutni valcer* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj pitanjem potiče razgovor s učenicima: Zašto se kaže da je pas čovjekov najbolji prijatelj?  Naglasak je na promišljanju učenika koje pretpostavlja razvoj osobnosti, individualnosti i originalnosti u razmijeni mišljenja. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Pjevanje**  Ovu poznatu tradicijsku pjesmu možemo naći u nekoliko inačica, a mi smo se odlučili za najprisutniju. Budući da je tekst pjesme vrlo jednostavan, djeca će ga lako zapamtiti. Posebnost ove pjesme je da u svakom novom ponavljanju kitice kod imena psa, tj. riječi BINGO, jedan glas zamjenjuje udarac štapića.  Kako bi djeci olakšali pjevanje pjesme, ime psa  (B-I-N-G-O), možete ispisati po jedno slovo na svaki papir i pričvrstiti na ploču. Kod svakog novog ponavljanja kitice, skinite ili prekrijte po jedno slovo, kako bi im zorno prikazali koje slovo trebaju ispustiti tj. gdje zasvirati i tako im pomogli pri pjevanju. Svaki puta se po jedno slovo uklanja i zamjenjuje udarcem štapića ili pljeskom.  **3. Slušanje**  Frederick Chopin: *Minutni valcer*  <https://www.youtube.com/watch?v=hKILwVH_MdM>  Pogrešno je misliti da će učenici slušati glazbu bez adekvatne pripreme. Pitajte ih što je brzina izvođenja nekog djela i kakva brzina skladbe sve može biti. Učenike pripremite i recite da pri slušanju skladbe prate njezin tempo ili brzinu izvođenja. Kako biste im pomogli da lakše uoče tempo, možete im ponuditi pojmove kao što su: polagan, umjeren ili brz. Neka se odluče za riječi koje najbolje opisuju tempo, ali i karakter skladbe.  Slušajte valcer tako da djeci postavite pitanje: Je li brzina skladbe uvijek ista? Dignite ruku kada čujete da je psić našao vremena za odmor, tj. kada se promijenila brzina izvedbe.  Učiteljica/učitelj pita učenike znaju li što je to valcer i u kojim su se prigodama s njim već susreli (crtani filmovi, vjenčanja, predstave i sl.).  Osnovni korak kod valcera lako se i brzo uči, a karakterizira ga 3/4 takt s jakim naglaskom na prvoj dobi. | |