|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **7** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Tako, tako | | | |
| NASTAVNI SADRŽAJ: | PJEVANJE I SVIRANJE: Marija Matanović: *Tako, tako*  POKRET: Glazbena igra  SLUŠANJE: Bill Haley & The Comets: *Rock around the clock* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Uvodnu aktivnost povežite s nastavom Prirode i društva razgovarajući o tome koje godišnje doba najviše vole ili koje je godišnje doba sada. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Pjevanje i sviranje**  Za vrijeme pjevanja učenike sporadično upozoravajte na aktivnu napetost tijela te opuštena ramena. Pjesmu *Tako, tako* obradite metodom učenja po sluhu u logičnim frazama s obzirom na dosadašnje iskustvo učenja i pjevanja pjesama. Za vrijeme učenja pjesme težište ne trebate imati na intonaciji, nego na jasnom pulsu, neprekinutom ritamskom tijeku melodije i na jasnoj artikulaciji teksta. Kada su učenici naučili tekst i melodiju pjesme, pojačano inzistirajte i na jasnoj intonaciji. Pjesmu pjevajte uz pratnju glazbala. Učenike razvrstajte u dvije skupine, one koji će svirati trokutiće i one sa štapićima. U udžbeniku mogu pratiti slikovnu partituru pjesme, a kada su sigurni u sviranje, možete nastaviti uz dirigiranje, bez gledanja u partituru.  **3. Slušanje i pokret**  Učiteljica/učitelj razgovara s učenicima o rocku, vrsti popularne glazbe: Volite li rock, vrstu popularne glazbe u kojoj vokalnog izvođača najčešće prate električne gitare?  Slušanje skladbe: Bill Haley & The Comets: *Rock around the clock*  <https://www.youtube.com/watch?v=ZgdufzXvjqw>  Komunikacijska situacija: Kakva je brzina izvođenja skladbe - polagana, umjerena ili brza? Koja glazbala prepoznaješ?  Kada odgovore da je brzina izvođenja skladbe brza i vrlo živa, učenici mogu i zaplesati. Pitajte učenike poznaju li neke *rock and roll* plesne korake ili jesu li vidjeli akrobatske elemente koje izvode *rock and roll* plesači. Pogledajte video snimku i zaplešite. Neka za sljedeći sat istraže na video-snimkama elemente *rock and rolla* i prezentiraju ih u razredu.  Većina djece se još uvijek ne snalazi najbolje u „čitanju“ sata. Ovom ćete zanimljivom igrom poboljšati njihovo shvaćanje vremena i vizualno poimanje koliko je sati.  Slušajući glazbu, pokretima ruku oponašajte kazaljke sata. Međusobno pogađajte koliko je sati?  **4. Glazbena kreativnost**  Sljedeći zadatak učiteljica/učitelj može zadati kao samostalnu aktivnost za domaći rad ili grupnu aktivnost na satu, ovisno o interesima i motiviranosti učenika.  S prijateljima u skupini napiši priču o velikom uspjehu vašeg razrednog rock-sastava. | |