|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **16** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Blagdani | | | |
| NASTAVNI SADRŽAJ: | PJEVANJE I SVIRANJE: *Djetešce nam se rodilo, hrvatska tradicijska*  SLUŠANJE I SVIRANJE: J. Fred Coots / Haven Gillespie: *Djed Mraz dolazi u grad*  Katherine K. Davis: *Mali bubnjar*  Josè Feliciano: *Sretna Nova godina* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE AKTIVNOSTI | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj razgovara s učenicima o dobrim djelima: Činiš li dobra djela? Kako se tada osjećaš?  **2. Pjevanje**  Na ovom raspjevanom nastavnom satu, neposredno prije blagdana Božića, učiteljica/učitelj pita učenike koje božićne pjesme znaju pjevati. Gdje su ih i od koga naučili? Naučite pjevati pjesmu *Djetešce nam se rodilo* po sluhu, a njeno učenje podijelite na nekoliko fraza, onoliko za koliko vjerujete da je primjereno za vaše učenike. Kada pjesmu naučite u cijelosti, potaknite učenike da je pjevaju sami ili u paru. Podijelite učenike u parove. Pjesmu koju ste učili neka pjevaju naizmjenično - solistički, te odaberu dijelove koje će pjevati zajedno. Tko u vašem razredu može pjevati najviše? Isprobajte*.* | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima;  D. 1. 1. Učenik se kreativno izražava i istražuje jednostavne metode za poticanje kreativnosti u zadanim ili novim uvjetima.  **ZDR** B. 1. 1. Razlikuje primjereno od neprimjerenoga ponašanja;  B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **3. Slušanje i sviranje**  Nakon što ste isprobali tko u razredu može pjevati najviše, slušajte pjesmu *Sretna Nova godina* Josèa Feliciana koju izvode tri tenora. <https://www.youtube.com/watch?v=TCE8HCxlDTk>  Tenor je najviši muški glas. Komunikacijska situacija: Tko sve sudjeluje u izvedbi skladbe? Dignite ruku kada se uz tri tenora u izvedbu uključi dječji zbor. Tko sve pjeva u dječjem zboru?Zaključite kako se dječji zbor sastoji od djevojčica i dječaka. Zbor *a cappella* je zbor koji pjeva bez bilo kakve instrumentalne pratnje. Pjevaju li solisti i zbor *a capella* ili imaju instrumentalnu pratnju?Naravno da pjevaju uz instrumentalnu pratnju, a prati ih orkestar.  Zasvirajte bubnjiće ususret Božiću i Novoj godini. Katherine K. Davis: *Mali bubnjar.*  <https://www.youtube.com/watch?v=qJ_MGWio-vc>  Uz slušanje pjesme neka učenici sviraju. Osim bubnjeva za dobivanje interesantnog zvuka možete koristiti prazne kutije. Mekanim udarcem o klupu, također možete obogatiti slušanje skladbe.  Neka učenici uoče temu skladbe, glazbala ili broje koliko se puta javlja tema.  Iako slušanje glazbe treba biti u funkciji razvijanja glazbenog ukusa učenika, prigodnim pjesmama naznačite nadolazeće blagdane, poslušajte skladbu J. Fred Coots / Haven Gillespie: *Djed Mraz dolazi u grad*  <https://www.youtube.com/watch?v=TjNMnlvYHLo>  Pjesmu pjeva dvoje pjevača, muško i žensko naizmjenično. Učiteljica/učitelj pita: Koliko pjevača pjeva pjesmu? S kime biste vi rado zapjevali?  Osim uočavanja glazbenih sastavnica, učenike možete motivirati za slušanje skladbe i ovakvim kreativnim zadacima koji će naglasiti njihov odnos prema određenoj skladbi, razvijati zvukovnu radoznalost i glazbenu kreativnost, te obogatiti njihov emocionalni svijet i izoštravati umjetnički senzibilitet. | |