|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **33** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Na kraju smo priče | | | |
| NASTAVNI SADRŽAJ: | PJEVANJE I SVIRANJE: Ivica Stamać: *Maestral*  Glazbena igra  SLUŠANJE I POKRET: Camille Saint Saëns: *Karneval životinja - Akvarij* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj pitanjima inicira komunikacijsku situaciju:Kakav može biti vjetar? Što može raditi, a kako zvučati?  Neka se učenici prisjete situacija u kojima im je vjetar naštetio, ali isto tako i onih u kojima im je pomogao. Neka opišu njegovu silinu, ali i njegovu privlačnu, uzbudljivu, romantičnu stranu. Razgovarajte s učenicima o našem moru i vjetrovima koji na njima pušu. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; A. 1. 3. Uočava povezanost između prirode i zdravoga života; C. 1. 2. Identificira primjere dobroga odnosa prema drugim ljudima.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Sviranje**  Zvukom glazbala ili tjeloglazbom dočarajte vjetar. Započnite s laganim povjetarcem pa sve do onog od kojeg se treba skloniti. Vježbajte dinamičko nijansiranje koje, ako se radi o većim skupinama učenika, može zvučati spektakularno.  **3. Pjevanje**  Razgovarajte o našem podmorju. Prisjetite se brodskih olupina, blaga, tajanstvenih seoba životinja, legenda o morima, morskih opasnosti i opasnosti od zagađenja.  Obradite pjesmu metodom obrade po sluhu. Neka učenici donesu ili pripremite za ovaj sat po dva kamenčića (oblutka) za svakog učenika kojima mogu udarati jedan o drugi. Različite veličine oblutaka stvarat će i raznolike zvukove i nijanse boja tonova. Prva skupina neka naznači samo prvu dobu, a druga drugu, treću i četvrtu. Dok učite pjesmu obratite pozornost na izvođenje tonova vezanih lukom – *legato*, kod slogova koji dolaze na dva različita tona.  **4. Stvaranje**  Učenici za sljedeći sat mogu pripremiti fotografije sa svojega ljetovanja na našoj obali. Razgovarajte s njima po čemu su im te fotografije posebne i zašto su baš njih odabrali. Usporedite fotografije.  Oblutke, kojima ste se koristili za sviranje, možete ukrasiti na satu likovne kulture te ih tako personalizirati i rabiti trajno za sviranje glazbene pratnje. | |