|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **11** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | I šuma je dom | | | |
| NASTAVNI SADRŽAJ: | PJEVANJE, SVIRANJE I POKRET: Stjepan Mihaljinec: *Jedan običan žir*  SVIRANJE I POKRET: *Ja sam noć, ti si dan*, brojalica | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost, brojalica**  Učiteljica/učitelj s učenicima obrađuje brojalicu. Pripazite na istu brzinu izgovaranja brojalice. Pazite da učenici ne ubrzavaju ili usporavaju za vrijeme izgovaranja.  Podijelite učenike u nekoliko manjih skupina u kojima će se međusobno razbrajati velikim pokretima ruke. Tehnikom oponašanja neka za vama u cijelosti ponavljaju brojalicu. Brojalicu možete izvesti na nekoliko načina, ovisno o motivaciji učenika - krećući se razredom, pljeskanjem, odbijanjem dlana o dlan u parovima, tapšanjem koljena, naizmjeničnim dizanjem i spuštanjem u parovima i sl. Nakon što su učenici usvojili tekst brojalice, podijelite ih u dvije skupine. Brojalicu izvedite u kanonu. Dogovorite se u kojem će vremenskom razmaku skupine jedna za drugom ponavljati brojalicu od početka do kraja. Prva skupina neka plješće, a druga tapše koljena. Osim u dvjema skupinama, brojalicu možete izvesti i u četirima skupinama, a mog je izvesti i samo četiri učenika. Pri izgovaranju brojalice pripazite na jasnu artikulaciju teksta. Važno je naglasiti da se odgojni zadatci ostvaruju pridržavanjem pravila po određenom redu koja važe za svu djecu, onako kako to od njih zahtijeva tekst. Rad na brojalicama omogućava doživljavanje notnih trajanja, razvijanje sposobnosti ravnomjernog izvođenja teksta, razlikovanje sporog, umjerenog i brzog tempa, te naglašavanje teške u odnosu na laku dobu. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima;  D. 1. 1. Učenik se kreativno izražava i istražuje jednostavne metode za poticanje kreativnosti u zadanim ili novim uvjetima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Pjevanje**  Prisjetite se pjesme *Jedan običan žir -* neka učenici ispričaju priču o žiru iz pjesme. Naučenu pjesmu učenici pjevaju u skupinama, samostalno ili u paru.  **3. Glazbeni razgovori**  Učiteljica/učitelj u udžbeniku pokazuje fotografiju HNK u Zagrebu. Osim fotografije predložene udžbenikom, možete pokazati i slične fotografije kako HNK-a u Zagrebu, tako i lokalnog kazališta. Obradite pojmove: gledalište, loža, pozornica i sl. Ako imate mogućnosti, komentirajte i zanimanja vezana uz kazalište kao što su: kostimograf, scenograf, dramaturg, oblikovatelj svjetla, rekviziter, šaptač i sl.  Komunikacijska situacija: Opišite kako izgleda unutrašnjost Hrvatskog narodnog kazališta u Zagrebu. Usporedite ga s kazalištem koje ste posjetili.  Ako ste bili, svakako se prisjetite zajedničkog posjeta kazalištu i usporedite ih kako po izgledu zgrada, tako i po izboru vrsta predstava koje ste pogledali.  **4. Slušanje**  Ponovljeno slušanje skladbe *Largo* iz opere *Xerxes* s prethodnoga sata, te usporedba sa skladbom s početka godine *Tako je tiho* zanimljiva je aktivnost. Budući da se radi o različitoj vrsti glazbe, načinu pjevanja, boji glasa, stilu i školovanju samoga pjevača kao i pratećeg sastava, potaknite učenike da razmišljaju o tome, iznesu osobno opažanje i odnos prema tome. | |