|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: **2** |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | |
| TEMA: | Ponovno u školi | | |
| NASTAVNI SADRŽAJ: | PJEVANJE: Nikola Hercigonja*: Šaputanje*  POKRET I SLUŠANJE: Hans Lang / Bert Reisfeld*: Tako je tiho* | | |
| ISHODI: | **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * učenik prati glazbu pokretom/plesom, a pritom opaža te uvažava glazbeno-izražajne sastavnice | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. Uvodni dio - razvoj socijalnih kompetencija**  Postizanje socijalne kompetencije u interpersonalnim odnosima učiteljica/učitelj će razviti pitanjima postavljenim u udžbeniku uz otvorenu problemsku diskusiju. Postavljenim pitanjima koristite se kao poticajem, njegovanjem ili prevencijom pozitivnog ozračja među učenicima u razredu.  O čemu najradije šapućeš? Koje se tajne mogu ponijeti s ljetovanja? S kime ih najradije dijeliš? Zašto je nepristojno šaptati u društvu i nekome iza leđa?  Trebamo li odavati tajne? | | **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; C. 1. 2. Identificira primjere dobroga odnosa prema drugim ljudima.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; D. 1. 1. Učenik se kreativno izražava i istražuje jednostavne metode za poticanje kreativnosti u zadanim ili novim uvjetima. | |
| **2. Pjevanje**  Pjevanjem djeca razvijaju opseg glasa, ritamske sposobnosti i glazbenu memoriju. Budući da ste razgovorom učenike usmjerili u ozračje i karakter pjesme, objasnite značenje nepoznatih riječi. Pjesmu pjevajte u cijelosti uz glazbenu pratnju.  Učiteljica/učitelj usvajanje pjesme obrađuje igrom jeke tako da pjeva frazu po frazu, a učenici je zatim za njom/njim ponavljaju. Fraze neka budu logične i zaokružene cjeline. Naučenu pjesmu učenici pjevaju u skupinama, samostalno ili u paru prema osobnom izboru.  Dok pjevaju učenike upozorite na važnost razgovijetnog pjevanja uz prenošenje poruke teksta pjesme.  **3. Slušanje i igra**  <https://www.youtube.com/watch?v=FHTwQd1881Y>  Budući da ste predloženu skladbu i igru usvojili prošli sat, sada je zaigrajte obrnuto: Kad voditelj kaže: *Šuljaj se*, krenite brzo. Kada kaže: *Skoči*, čučnite. Kada kaže: *Pljesni* *rukama*, vi lupite nogom.  Sami osmislite nastavak igre i zabavite se uz glazbu.  Prijedlozi za kontrast u igri:  vrti se – tapšaj koljena  plivaj – pecaj ribu  pucketaj prstima – sviraj po vanjskoj strani nogu. | |