|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **20** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Najdraža slatka njuška | | | |
| NASTAVNI SADRŽAJ: | PJEVANJE I POKRET: *Pas Bingo*, tradicijska iz Amerike  SVIRANJE: Slobodna improvizacija | | | |
| ISHODI: | **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Pitajte učenike tko od njih, njihovih obitelji ili susjeda ima psa. Po čemu se ti psi ističu?  Razgovorom kod djece potaknite društvene i građanske kompetencije, vještine komuniciranja koje uključuju želju za kritičkim i konstruktivnim dijalogom i zainteresiranošću za interakciju s drugima.  Kada ste dovoljno razgovarali o psima iz njihove okoline, neka na papirić napišu imena samo onih pasa koji u svom imenu imaju pet slova. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; C. 1. 2. Identificira primjere dobroga odnosa prema drugim ljudima.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Pjevanje**  Koristeći predložena imena pasa s pet slova, sami odredite i izvedite svoju verziju pjesme. Napišite odabrana imena na papirić, ubacite ih u kutiju te iz kutije izvucite prijedlog imena za psa koje ima pet slova. Kako ne biste bili pristrani, lako ćete metodom slučajnog odabira doći do imena psa te pjesmu pjevati koristeći se imenom koje ste izvukli iz kutije. Kako biste još više vježbali i izoštrili koncentraciju kod učenika, umjesto štapića za svaki novi glas koristite drukčiji udarac tjeloglazbom. Na primjeru ilustracije iz udžbenika osmislite i nove udarce koji će još više obogatiti izvedbu pjesme.  **3. Slušanje**  Ponovite slušanje *Minutnoga valcera* Fredericka Chopina*.* Kako biste slušanje učinili još interesantnijim, potaknite učenike neka ispričaju priču o psu iz skladbe. Potaknite ih pitanjima: Zašto se pas na trenutak zaustavio? Gdje živi? S kim živi? Koliko ima godina? Kakav mu je karakter? Čiji je pas? Pomozite im u razvoju priče i kreaciji iste kako biste pokrenuli maštu i razvojni potencijal učenika. Zaključite kako skladbu izvodi glasovir. Prisjetite se i ostalih skladbi na glasoviru koje ste s učenicima slušali prošle godine te ih usporedite s ovom. | |