|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **25** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Neostvarene želje | | | |
| NASTAVNI SADRŽAJ: | PJEVANJE I SVIRANJE: *Evo san ti doša'*, hrvatska tradicijska  SLUŠANJE: *Trogirska kvadrilja; Evo san ti doša'*, hrvatska tradicijska | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj razgovara s učenicima: Što znaš o tradiciji svojega kraja? Sjeti se pjesme koja govori o kraju u kojem živiš. Ovisno o mjestu u kojem živite, prisjetite se manifestacija na kojima se izvodi tradicijska glazba. Razgovarajte o poznatim pjesmama vašega kraja. Ovisno o mjestu u kojemu živite možete pjevati i druge pjesme po slobodnom odabiru učitelja poštujući načelo zavičajnosti, ako odgovaraju dobi i glazbenim sposobnostima učenika. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Pjevanje**  Središnja aktivnost ovoga sata je pjevanje pjesme *Evo san ti doša'.* Dalmatinska tradicijska pjesma živi među ljudima, koji je prihvaćaju i prenose s generacije na generaciju. Pjesmu obradite po sluhu, demonstrirajući je, kako bi je učenici ponavljali za učiteljicom/učiteljem strofu po strofu.  **3. Slušanje**  Tomislav Uhlik: *Evo san ti doša’*  <https://www.youtube.com/watch?v=ohStjuhfwqU>  Suvremeni skladatelj Tomislav Uhlik melodiju pjesme *Evo san ti doša’* upotrijebio je kao glavnu melodiju svoje skladbe. Skladbu učenici aktivno slušaju tako što je njihov zadatak praćenje kretanja teme -melodije pjesme koju su upravo naučili. Svaki puta kada čuju naučenu melodiju, neka dignu ruku. Nakon slušanja učenici razgovaraju o tome je li bilo preobrazbi teme u ritmu, tempu ili dinamici. Zaključite kako skladbu izvodi glasovir.  *Trogirska kvadrilja* tradicijski je ples iz Dalmacije  <https://www.youtube.com/watch?v=MXn6ugm_ljg&t=61s>  Nekoć su Trogirani Kvadrilju plesali na praznike i blagdane, a danas se ona izvodi na raznim manifestacijama, smotrama folklora i koncertima. Odjeveni u trogirsku nošnju članovi raznih [kulturno-umjetničkih društava izvode *Kvadrilju*](https://www.facebook.com/KUD-Kvadrilja-332152705436/) s ciljem održavanja i revitalizacije plesa. Ovajtradicijski trogirski ples izvodi orkestar mandolina i gitara.  Komunikacijska situacija: Izvode li ovaj stari trogirski ples glazbala ili zbor? Uz koji biste glazbeni primjer radije zaplesali? Razlikuje li se tvoj odabir od ostalih? Objasni.  **4. Pokret**  Učenike podijelite u dvije skupine koje trebaju stati jedna nasuprot druge tako da su učenici okrenuti licima jedni prema drugima. U isto vrijeme jedni i drugi naprave četiri koraka prema naprijed, a zatim prema natrag. Ovaj pokret ponovite nekoliko puta dok slušate skladbu. Ovo je samo jedna stilizirana figura trogirske *Kvadrilje,* a trebao bi potaknuti učenike da istražuju dalje**.**  Pokret vježbajte tako da svi učenici zajedno koračaju u skladu s metrom pjesme. | |