|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: **6** |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | |
| TEMA: | Jesenske boje glazbe | | |
| NASTAVNI SADRŽAJ: | PJEVANJE I SVIRANJE: Marija Matanović: *Molba gljive* *muhare*  SLUŠANJE: Antonio Vivaldi: *Četiri godišnja doba, Jesen* | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama/ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. Pjevanje i sviranje**  Pjesmu Marije Matanović *Molba gljive muhare* učite po sluhu. Svako zdravo grlo krije u sebi pjevačke sposobnosti i kvalitete koje se mogu sustavno razvijati. U razrednoj nastavi radost i motivacija glavni su pokretač pravilnog i lijepog pjevanja. Ispravna fonacija i mimika lica na pola su puta do čiste intonacije i formiranoga tona. Učiteljica/učitelj s učenicima razgovara o svim jestivim vrstama gljiva koje poznaju: Kakve posljedice mogu biti ako pojedemo otrovnu vrstu gljiva? Ako ste u prilici, na terenskoj je nastavi vrlo motivirajuće obraditi ovu pjesmu. Djecu treba upozoriti kako je jedan od razloga sve češćih posjeta šumi branje šumskih plodova i različitih vrsta gljiva, a pojedini berači svojim nesavjesnim odnosom prema staništima biljnih i gljivnih vrsta mogu ugroziti pojedine vrste kojima prijeti i potpuno nestajanje.  Učenike podijelite u dvije skupine. Skupina koja pjeva pripjev neka ima glazbala. U udžbeniku mogu pratiti slikovnu partituru za sviranje. Kod višestrukog ponavljanja pjesme zamijenite uloge. Kada su učenici naučili pjevati pjesmu, kako biste pripremili formu *solo-tutti*, u glazbenom primjeru drugoga dijela sata, odaberite jednog učenika koji će biti solist. Naglasite odnos solista i zbora (*solo-tutti)*. Ako nemate dovoljan broj štapića, neka učenici koriste tjeloglazbu. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja;  A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta;  A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; A. 1. 3. Uočava povezanost između prirode i zdravoga života.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | |
| **2. Slušanje**  <https://www.youtube.com/watch?v=PapzGRO9edU>  Skladbu Antonia Vivaldija *Četiri godišnja doba, Jesen* slušajte postupkom aktivnoga slušanja u kojem učenici trebaju pratiti oblikovni element odnosa solo-tuttti. Solist u ovoj skladbi je violinist naspram gudačkog orkestra. Usporedite ga s pjevanjem pjesme i odnosa solista naspram zbora. Razgovarajte o solističkim dijelovima kao vrlo zahtjevnim u virtuoznom smislu. Osim odnosa solista i skupine, možete pratiti kretanje teme, ritam, tempo, dinamiku i druge glazbene značajke koje učenici prepoznaju od prošle godine.  **3. Glazbena kreativnost - slikanje**  Potaknuti skladbom koju su slušali, neka učenici slikaju jesenska obilježja – šumu u jesen, boje jeseni, jesenske plodove, vremenske prilike i sl. Neka svoju likovnu kreativnost izraze uz slušanje Vivadijeve skladbe *Četiri godišnja doba, Jesen*. U ovom slučaju likovno je ostvarenje inspirirano slušanjem glazbenog djela. Svoje impresije nastale slušanjem učenici oblikuju prema vlastitim željama i mogućnostima. | |