|  |  |  |  |  |
| --- | --- | --- | --- | --- |
| IME I PREZIME: | | RAZRED: | | REDNI BROJ SATA: **1** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Razigrani školski dani | | | |
| NASTAVNI SADRŽAJ: | PJEVANJE I POKRET: Slobodan izbor  SLUŠANJE: Hans Lang / Bert Reisfeld: *Tako je tiho* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. Uvodna aktivnost**  Već od prvoga sata glazbene kulture oslobodite kreativne potencijale djece aktivnim muziciranjem. Učiteljica/učitelj razgovara s učenicima. Učenici govore koje su pjesme najviše voljeli pjevati protekle školske godine. Naslove pjesama učiteljica/učitelj ispisuje na ploču.  **2. Pjevanje**  Izaberite tri pjesme za koje procijenite da ih se većina djece sjeća. Učenike podijelite u nekoliko skupina. Dok jedna skupina pjeva, druga ih prati tjeloglazbom, a treća korača, svira dobe ili pleše. Aktivnost ponovite nekoliko puta tako da zamijenite zadatke u svim skupinama naizmjenično.  **3. Razgovor i razmjena iskustava**  Razgovarajte o predloženim pitanjima s početka udžbenika:  Želiš li postati dobar glazbenik? Kako se voli glazba? Pokaži. Izradi svoje glazbalo. Zagrli prijatelja ili prijateljicu uz pjesmu. Otiđi na koncert.  Pjevajte i plešite zajedno gdje god stignete. Svirajte koliko vam srce želi.  Učiteljica/učitelj pitanjima potiče razgovor o iskustvima tijekom ljeta vezanima uz glazbu: Jeste li upoznali koje novo glazbalo ili bili na koncertu? Je li se koncert održavao na otvorenom ili u zatvorenom prostoru? Što se najviše isticalo? Kako su se slušatelji ponašali? Je li to za njih bilo pozitivno ili negativno iskustvo? Što je bilo najinteresantnije? Jeste li iz toga susreta s glazbom nešto naučili? | | | **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; A. 1. 3. Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; C. 1. 2. Identificira primjere dobroga odnosa prema drugim ljudima.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima; D. 1. 1. Učenik se kreativno izražava i istražuje jednostavne metode za poticanje kreativnosti u zadanim ili novim uvjetima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | |
| **4. Slušanje**  Slušajte predloženu skladbu: Hans Lang / Bert Reisfeld*: Tako je tiho*  <https://www.youtube.com/watch?v=FHTwQd1881Y>  Učenici odgovaraju na pitanja iz udžbenika:  Voliš li slušati popularnu glazbu? Koje pjevače, pjevačice ili glazbene sastave najviše voliš slušati? Izvodi li pjesmu muški ili ženski glas?  Na temelju učeničkog iskustva odgovorite na sva pitanja. Usmjerite njihova iskustva i razmišljanja k lijepoj i dobroj glazbi, bez obzira o kojoj se vrsti glazbe radi. Zaigrajte predloženu igru kojom ćete vježbati koncentraciju i pažnju.  Prije slušanja skladbe dajte im upute neka se na tihim dijelovima skladbe šuljaju, a uz glasne dijelove plešu u širokim pokretima. Nakon što su upoznali pjesmu, počnite voditi igru, a zatim odaberite voditelja igre koji će igru nastaviti. Voditelju igre objasnite kako aktivnosti tj. upute koje će davati moraju biti kontrastne. Na primjer: šuljaj se – hodaj brzo, stani – kreni, skoči – čučni, pljesni rukama – lupi nogom, pleši – skači, okreći se u desno – okreći se u lijevo.  Kada ste igru dobro usvojili, igrajte je obrnuto. Kad voditelj kaže: Šuljaj se, krenite brzo. Kada kaže: Skoči, čučnite. Kada kaže: Pljesni rukama, vi lupite nogom.  Sami osmislite nastavak igre i zabavite se uz glazbu. | | |