|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **27** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Prirodu uvijek biram, čuvam je i recikliram | | | |
| NASTAVNI SADRŽAJ: | PJEVANJE I SVIRANJE: Marija Matanović: *Proljeće u srcu*  STVARANJE: Glazbena igra - improvizacija | | | |
| ISHODI: | **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj pitanjima usmjerava pozornost učenika: Kako provodiš prve proljetne dane? Koji su ti proljetni zvukovi najdraži? Oponašaj ih.  Učenike podijelite u nekoliko skupina, ovisno o tome koliko različitih odgovora dobijete. Na primjer, jedna skupina neka bude ona kojoj se sviđa i koja će oponašati žubor vode, druga pjev ptica, treća šuštanje vjetra, proljetne kiše i sl. Uvježbajte predložene zvukove kako biste ih kasnije upotijebili u obradi pjesme. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; A. 1. 3. Uočava povezanost između prirode i zdravoga života.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje. | | |
| **1. Pjevanje**  Učiteljica/učitelj metodom učenja po sluhu obrađuje jednu po jednu kiticu. Pazi da pravovremeno ispravi nepreciznosti u pjevanju kao što su čista intonacija ili ispravan metro-ritamski oblik. Rad na manjim cjelinama, ubrzavanje nekih postupaka u slučaju da ih učenici s lakoćom izvode i slično, odabir su svakog učitelja ponaosob. Lijepo pjevanje podrazumijeva osjećaj za intonaciju, metar i ritam, izvrsnu glazbenu memoriju te zdravo grlo. Učiteljev pristup vokalnoj poduci mora biti pažljiv i strateški. Neka učenici pjesmu izvedu po skupinama prema željama. Dok jedna skupina pjeva, druga je može pratiti tjeloglazbom ili glazbalima.  **3. Stvaranje**  Kako biste oplemenili i oživjeli izvedbu pjesme,  na početku i na kraju pjevanja oponašajte zvukove proljeća. Na taj ćete način ovom originalnom glazbenom podlogom obogatiti izvedbu. Kakav ste ugođaj stvorili?  **4. Glazbena igra**  Učiteljica/učitelj bira jednog učenika koji štapićima svira kratku misao - ritamsku zagonetku. Ostali učenici tu kratku misao ponavljaju za njim, ali ne štapićima, već tjeloglazbom ili pokretom. Sloboda izbora dat će kreativna rješenja od kojih je svako dobrodošlo - pokret, tjeloglazba, hip-hop obrada, sviranje, pjevanje i sl. Pazite da se uz kreativna rješenja učenici točno drže ritma koji je učenik zadao. Uz pomoć učenika koji je zadao ritamsku zagonetku možete odabrati i najbolju izvedbu. Uvijek mijenjajte učenika koji zadaje ritamsku zagonetku kako biste dobili na dinamici sata i kako bi se što više učenika okušalo u zadatku. | |