|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **26** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zavičaj nas jutrom budi | | | |
| NASTAVNI SADRŽAJ: | PJEVANJE I POKRET: *Grad se beli,* hrvatska tradicijska  SLUŠANJE:*Grad se beli,* hrvatska tradicijska u dvije različite izvedbe | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj najavljuje učenje tradicijske pjesme iz Međimurja. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Pjevanje**  Učiteljica/učitelj radi na tekstualnoj obradi pjesme i objašnjava značenja nepoznatih riječi. Učiteljica/učitelj pjevanjem demonstrira frazu po frazu, a učenici je zatim ponavljaju. Fraze koje uče logične su i zaokružene cjeline. Nakon što su učenici usvojili prvu strofu teksta, usvajaju i ostale strofe. Učiteljica/učitelj pjeva cijelu strofu, a zatim je učenici ponavljaju. Naučenu pjesmu učenici pjevaju u skupinama samostalno ili u paru.  **3. Pokret**  Učenici se drže za ruke u zamišljenom krugu. Dok pjevaju pjesmu, vrte se u smjeru kazaljke na satu. Kod riječi *su-naj-naj*, koje su ujedno i pripjev pjesmi, učenici poskakuju u mjestu izmjenjujući noge. Neka učenici pri poskakivanju noge zabacuju prema naprijed.  **4. Slušanje**  Učenici slušaju pjesmu *Grad se beli* u dvije različite izvedbe, *Ladarica* i *Singrlica.*  <https://www.youtube.com/watch?v=0vRWs50jy2o>  <https://www.youtube.com/watch?v=LUBUcgCzo70>  U razredu označite dva nasuprotna mjesta i označite ih brojem jedan i dva. Neka učenici obrate pozornost na glazbala koja prate pjesmu, tempo i izražajnost pjevanja. Recite učenicima da nakon slušanja obaju izvedbi, ovisno o tome čija im se izvedba pjesme više svidjela, prema zadanim kriterijima zauzmu i mjesto. Oni kojima se više svidjela prva izvedba, neka stanu na mjesto broj jedan, a ako im se više svidjela druga izvedba na mjesto broj dva. Unutar skupine koju su odabrali neka zajedničkim snagama pronađu razloge zbog kojih su se odlučili za odabrano mjesto te ih napišu na jedan zajednički papir. Jedan predstavnik skupine neka ih pročita drugoj skupini. | |