|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: **4** |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | |
| TEMA: | Obitelj je topli dom | | |
| NASTAVNI SADRŽAJ: | PJEVANJE, SVIRANJE I POKRET: *Bum, snep, klep,* glazbena igra  SLUŠANJE: Antonin Dvořák: *Humoreska* | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| **1. Slušanje**  Sat započnite slušanjem Dvořákove *Humoreske*, jedne od izvedbi koji ste već slušali prethodni sat. Usporedite ga s novim, trećim glazbenim primjerom. Za vrijeme slušanja glazbenog primjera neka učenici prate i usporede sastavnice kao na prethodnome satu: melodiju, dinamiku ili tempo.  Učiteljica/učitelj postavlja pitanja: Jeste li nakon slušanja istog glazbenog primjera u izvedbi trećeg glazbala promijenili mišljenje, tj. sviđa li im se možda skladba u izvedbi novog glazbala više od izvedbe koju ste zadnji puta odabrali? Je li dobro mijenjati mišljenje ili treba ostati pri prvom odabiru? Podržite svaki odabir. | | **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | |
| **2. Glazbena igra**  *Bum, snep, klep* je glazbena igra kojom ćete kod učenika razvijati grubu i finu motoriku te osjećaj za adekvatno ritmiziranje teksta. Učeći ovu glazbenu igrukod djece ćete poticati razvoj pozornosti i koncentracije.  Učiteljica/učitelj učenicima govori i objašnjava kako je svakoj riječi u pjesmi pridružen drukčiji udarac, pokret tj. zvuk koji će proizvesti tjeloglazbom:  Bum - šakom udariti o prsa  Snap - pucnuti prstima  Klep – pljesnuti rukama  Pssst – staviti prst na usta kao da upozoravaju na tišinu.  Glazbenu igru počnite učiti tako da se učenici prvo koriste samo desnom rukom (kod udarca o prsa, pucketanja i simbola tišine), a kod ponavljanja pjesme samo lijevom. Kod višestrukog ponavljanja, kada su već dobro motorički usvojili pjesmu, mogu se koristiti objema rukama.  Kako biste igru učinili još zanimljivijom, učenici mogu na zadane riječi sami osmisliti nove pokrete. | |