|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **22** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Tko se skriva ispod maske? | | | |
| NASTAVNI SADRŽAJ: | PJEVANJE I SVIRANJE: *Tsche, tsche, kule*, tradicijska iz Gane  SVIRANJE I POKRET: *U dalekoj Africi,* brojalica | | | |
| ISHODI: | **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2.3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Obrada brojalice**  S obzirom da se brojalica može izvoditi na nekoliko načina, upočetnoj fazi njezinoga učenja obratite pozornost na pravilno ritmičko izgovaranje teksta i pravilno kucanje metra. Ne zaboraviteodrediti visinu tona na kojem će učenici izvoditi brojalicu jer ćete im na taj način ukazati na razlikovanje pojedinih tonova različite visine što vam je potrebno kasnije kod pjevanja pjesama.Tempo kojim ćete izvoditi brojalicu ovisi o fazi učenja i karakteru same brojalice.  U početku učenja brojalicu izvodite uz zvučnu razliku teške i lake dobe tako što ćete je naglasiti uz određeni pokret koji ćete uskladiti s ritmom i tekstom iste. U naprednijoj fazi učenja brojalicu možete obraditi tako da spojite metar i ritam. Neka učenici hodaju tako da na svaku dobu učine po jedan korak (vježba za metar) te u isto vrijeme plješću njezin ritam. Usto učenici mogu pljeskati ritam brojalice, a njezin tekst izgovarati u sebi.  Kada su učenici dobro usvojili tekst, podijelite ih u dvije skupine. Prateći slikovnu partituru u udžbeniku, neka sviraju dobe brojalice. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; C. 1. 2. Identificira primjere dobroga odnosa prema drugim ljudima.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost. | | |
| **2. Pjevanje i tjeloglazba**  Ponovite pjesmu *Tsche, tsche, kule* s prethodnoga sata. Kako biste još više izoštrili pažnju i koncentraciju učenika, neka sami predlože nove pokrete i svoju verziju pjesme.  Učenike podijelite u nekoliko skupina. Kada međusobno dogovore šest novih pokreta, neka ih izvježbaju tako da jedna skupina pokazuje ostalima pokrete, a oni ih za njima ponavljaju.  Osim u skupinama, pjesmu možete obraditi i tako da samo jedno dijete osmisli i pokazuje pokrete, a ostali ponavljaju za njim.  Sa svakim novim ponavljanjem pjesme zamijenite solista. | |