|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **5** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Jesenske boje glazbe | | | |
| NASTAVNI SADRŽAJ: | PJEVANJE: Ivica Šimić, Anto Gardaš: *Žuta pjesma*  POKRET: Glazbena igra  SLUŠANJE: Giovanni Battista Pergolesi: *Gdje je onaj cvijetak žuti?* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz* i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost - igra**  Za podjelu u skupine najbolje je koristiti se metodom slučajnog odabira. Jedna od metoda je da učenici stanu jedni pored drugih i po redu izgovaraju brojeve od jedan do četiri. Kada je na takav način svakome pridružen jedan broj, recite im neka sve jedinice stanu u jednu skupinu, svedvojke u drugu, trojke u treću, a četvorke u četvrtu skupinu.Na takav ste način dobili da se djeca druže i surađuju s onima s kojima to rjeđe čine.  Svaka skupina treba ozvučiti jednu fotografiju. Na nekim fotografijama kiša pada slabije, a na nekima jače. Osim tijelima i glazbalima, koristite se predmetima u svojoj blizini koji mogu proizvesti zvuk – punim pernicama, ključevima, knjigama i slično.  Vrijeme razrade i nastupa treba biti ograničeno. Vrijeme pripreme ograničite na 5 minuta a izvedbe, po minutu za svaku skupinu. Osim predloženih materijala možete koristiti udarac o klupe, o stolice te različite materijale koji stvaraju zanimljive zvukove.  . | | **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja;  B. 1. 1. Planiranje na poticaj i uz pomoć učitelja učenik određuje cilj učenja i odabire pristup učenju; B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju; C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; A. 1. 3. Uočava povezanost između prirode i zdravoga života; C. 1. 2. Identificira primjere dobroga odnosa prema drugim ljudima.  **IKT** A. 1. 2. Učenik se uz učiteljevu pomoć služi odabranim uređajima i programima;  A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje. | | |
| **II. Slušanje**  Giovanni Battista Pergolesi: *Gdje je onaj cvijetak žuti?*  <https://www.youtube.com/watch?v=GxWAqkaGFQw>  Komunikacijska situacija nakon slušanja pjesme*:* Kakav je ugođaj pjesme? Tko izvodi pjesmu? Koje je glazbalo pratnja?  Budući da pjesmu izvodi dječji zbor, razgovarajte o tome da se djeca uključe u rad malog zbora, ako postoji u školi ili kao izvanškolska aktivnost. Razgovarajte o ljepoti zajedničkog muziciranja, druženja i uživanja u glazbi. Ugođaj pjesme je sjetan, potiče nas na razmišljanje o pojavama koje se događaju u prirodi, a niz pjesničkih slika neka budu temelj za obradu teksta. Razgovarajte o nepoznatim riječima teksta. Kod stiha *Žuta breza, žuta iva, žuti sanak, šuma sniva,* obično nejasnoću izaziva riječ *iva* koja je u ovom slučaju vrba iva ([lat](https://hr.wikipedia.org/wiki/Latinski_jezik). *Salix caprea*).  **3. Pjevanje**  Zadaća pjevanja pjesama u prvome je redu pjevanje kao takvo, a ne samo učenje pjesme. Ako je to ikako moguće, treba napustiti uobičajeni raspored sjedenja u klupama kako bi se učionica doživjela kao slobodan prostor. Za vrijeme pjevanja tijelo treba biti opušteno ali nadasve aktivno. Njegujete lijepo i izražajno pjevanje bez vikanja i naprezanja grla. Kada su učenici naučili pjevati pjesmu, ponavljajte je i nekoliko puta. Ne samo na ovom satu, nego i tijekom nastavne godine.  *Žuta pjesmu* treba pjevati lijepo i izražajno uz jasan izgovor i razumijevanje teksta. Primjerena glazbena interpretacija vrhunac je učenja i obrade pjesme. | |