|  |  |  |  |  |
| --- | --- | --- | --- | --- |
| IME I PREZIME: | | | RAZRED: | REDNI BROJ SATA: **34** |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Na kraju smo priče | | | |
| NASTAVNI SADRŽAJ: | PJEVANJE I SVIRANJE:Ivica Stamać: *Maestral*  *ENCI MENCI*, brojalica  SLUŠANJE I POKRET: Camille Saint Saëns: *Karneval životinja - Akvarij* | | | |
| ISHODI: | **OŠ GK A. 2. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba)   **OŠ GK A. 2. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 2. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 2. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 2. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 2. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 2. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj dijeli učenike u nekoliko skupina, ovisno o tome koliko je učenika u razredu. Predlažemo od četiri na više skupina. Svaka skupina ima drukčiji zadatak.  Prva skupina neka dočara more koja udara o hridi, druga val koji za sobom vuče kamenje sa žala, treća kliktanje kitova i njihovo ispuhivanje vode, četvrta zvukove brodova onako kako misle da se čuju pod morem i sl. Svaka skupina samostalno, jedna za drugom, neka predstavi mnoštvo raznolikih morskih zvukova. Kada su se skupine jedna za drugom predstavile, neka to učine i svi zajedno kako biste osluškivali život mora. Postupno dinamičko nijansiranje, možete izvoditi svi zajedno ili po skupinama. | | **OŠ HJ** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  **UKU** A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju;  B. 1. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. Učenik iskazuje pozitivna i visoka očekivanja i vjeruje u svoj uspjeh u učenju;  C. 1. 3. Učenik iskazuje interes za različita područja, preuzima odgovornost za svoje učenje i ustraje u učenju; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **GOO** B. 1. 1. Promiče pravila demokratske zajednice; B. 1. 2. Sudjeluje u odlučivanju u demokratskoj zajednici; C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OR** A. 1. 1. Prepoznaje svoje mjesto i povezanost s drugima u zajednici; A. 1. 3. Uočava povezanost između prirode i zdravoga života.  **IKT** A. 1. 2. Učenik se uz učiteljevu pomoć služi odabranim uređajima i programima; A. 1. 3. Učenik primjenjuje pravila za odgovorno i sigurno služenje programima i uređajima.  **ZDR** B. 1. 1. Razlikuje primjereno od neprimjerenoga ponašanja; B. 1. 2. Razlikuje osnovne emocije i razvija empatiju; B. 1. 3. Prepoznaje igru kao važnu razvojnu i društvenu aktivnost.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje. | | |
| **2. Pjevanje**  Pjevajte novonaučenu pjesmu uz zvukove mora. Većina učenika neka pjeva pjesmu, a nekoliko njih iz svake skupine neka pjesmu prati zvukovima mora koje ste uvježbali.  **3. Slušanje**  Slušajte skladbu *Akvarij* Camillea Saint-Saënsa.  <https://www.youtube.com/watch?v=XCBDlC0N8Rc>  Nakon prvoga slušanja odredite glazbala koja ju izvode. To je orkestar u kojem solističke dijelove izvodi glasovir uz karakteristične visoke tonove zvončića.  Pitanjima potaknite razgovor o skladbi: Je li skladba glasna ili tiha? Kada zaključite kako je skladba tiha, oslobodite središnji dio razreda. Neka se učenici prepuste doživljaju i, slušajući skladbu, pokretima ruku ili cijeloga tijela dočaraju kretanje ribica u akvariju. Kako biste dobili na dinamici pokreta, učenike podijelite na dvije skupine od kojih će se jedna skupina kretati po površini (s visoko uzdignutim rukama), a druga po dnu akvarija (u niskom stavu tijela s isto tako nisko položenim rukama).  Komunikacijska situacija: Kakav je akvarij? Kakva je voda u njemu? Koliko ima ribica? Jesu li te ribice velike ili male, brze ili spore?  Razgovarajte o glazbalu koje u toj skladbi svira vrlo visokim tonovima. To su zvončići koje u jednostavnijoj inačici možemo često pronaći među dječjim igračkama.  Svaki puta kada čuju zvončiće trebaju skočiti prema gore kao da svi žele iskočiti iz akvarija. Zvuk zvončića javlja se četiri puta pred kraj same skladbe samostalno.  **4. Obrada brojalice**  Učiteljica/učitelj razgovara s učenicima i prisjeća se kako su do sada obrađivali brojalice. Obradite je na način koji je učenike do sada najviše veselio. Pljeskanjem, koračanjem, razbrajanjem, u skupinama, paru, kanonu i sl. | |